Uiquipedia:Puntu de vista neutral - Uiquipedia

# Uiquipedia:Puntu de vista neutral

### De Uiquipedia

| Esta ye una política oficial de la Uiquipedia. Ellaboróse por tola comunidá, y el so cumplimientu ye obligatoriu pa tolos editores. Pues camudar coses menores, como meyorar la redacción o'l formatu, pero si quies camudar coses más importantes ties que consultalo a tola comunidá.

El puntu de vista neutral (PVN, o tamién NPOV del inglés neutral point of view) ye un de los pegollos de la Uiquipedia (l'otru ye Uiquipedia ye una enciclopedia). Según Jimbo Wales, fundador de la Wikipedia, el PVN ye «absolutu e innegociable». [1]

Esti principiu establez, en resume, que la enciclopedia tien que contener fechos, y nos casos en que hebia opiniones diverxentes (más d'un puntu de vista) acerca d'un tema, se dexe claru nel artículu cosa tala , estremando aquéllo sobre lo que hai disputa de lo discutío. La neutralidá nun ye ocultar puntos de vista sinon mostrar la diversidá pa que cada persona adopte la opinión que más y guste. Trátase de dicir lo que la xente cree cierto, y non de decir lo que ye cierto. Asina, en casu de polémica, espondránse los puntos fuertes y débiles según cada puntu de vista, ensin tomar partíu.

El puntu de vista neutral tamién exixe que nun hebia múltiples artículos contradictorios sobre un mesmu tema.

Los fechos, en si mesmos, son neutrales, pero la so acumulación puede nun lo ser. Si sólo apaecen los fechos favoratibles a un puntu de vista nun artículu, l'artículu será non neutral.

## [editar] Lo que la neutralidá nun ye

El puntu de vista neutral nun busca:

- Oxetividá: la oxetividá ye un puntu de vista únicu sobre un tema nel que hai varios; el puntu de vista neutral exixe que, si hai varios puntos de vista, s'espongan toos ellos dientru de lo posible.
- Equidistancia: nun se trata de buscar un puntu de vista intermediu, sinon d'amosar los puntos de vista según la so importancia.
- La verdá: Uiquipedia nun ye una fuente primaria, polo que nun podemos decidir cómo son realmente les coses, o cómo deberíen ser. El nuestru llabor ye esponer el conocimientu que se tien sobre elles. Si dalgo ta sometío a debate, descríbese el debate.

## [editar] Cómo alcanzar la neutralidá

### [editar] Trabayar xuntos

Comu uiquipedistes, el nuestrau llabor nun ye editar los artículos pa que reflexen nuestros puntos de vista y lueu defendelos contra cualquier cambiu n'otru sentíu; nuestra tarea ye trabayar xuntos, llegando cuandu sea necesariu a alcuerdos sobre el conteníu de los artículos.

Muches veces la falta de neutralidá nun ye intencionada. Por exemplu, cuando nun país enfócase unánimemente un tema d'una forma, y n'otru de la contraria, un uiquipedista nun tien por qué conocer siquiera el puntu de vista nel otru país, esto puede llevalu a una falta de neutralidá involuntaria al editar l'artículu.

### [editar] Puntos de vista minoritarios

Los puntos de vista minoritarios nun tienen por qué tener tanto espaciu comu los más populares. Tenemos que evitar que se-y dea tanta atención a un puntu de vista minoritariu comu a otru mayoritariu, yá que eso podía llevar a confusión sobre l' estáu del debate, e incluso ser una forma de propaganda. Asina, pa representar xustamente la disputa, tenemos que presentar los puntos de vista en conflictu en proporción a la sou representación entr los espertos nel tema, o entre les partes afectaes. Un exemplu humorísticu (n'inglés) sobre'l tema ta en [2].

N'ocasiones, surxen temes que son consideraos pseudociencia. Nun se trata de describir el puntu de vista científicu y el acientíficu en pie d'igualdá, sinon de presentar el puntu de vista mayoritariu (xeneralmente, el científicu) como mayoritariu, y el minoritariu (con frecuencia, pseudocientíficu) como minoritariu; y d'esplicar el tratamientu científicu que tengan recibío les teoríes pseudocientífiques.

Tamién puede haber otros puntos de vista ofensibles pa dalguna o la mayoría de la xente, con los que hai que actuar de la misma forma.

## [editar] Enllaces relacionaos

- Llista de páxines de les que se discute la neutralidá

Retrieved from "http://ast.wikipedia.org../../../p/u/n/Uiquipedia%7EPuntu_de_vista_neutral_9e39.html"

Categoría: Uiquipedia:Polítiques

##### Views

- Páxina de proyeutu
- Discusión
- Revisión actual

##### Buscar

##### Otres llingües

- Български
- Català
- Česky
- Kaszëbsczi
- Dansk
- Deutsch
- English
- Español
- Esperanto
- Suomi
- Français
- עברית
- Magyar
- Bahasa Indonesia
- Íslenska
- Italiano
- 日本語
- 한국어
- Lëtzebuergesch
- Lietuvių
- Македонски
- ‪Norsk (bokmål)‬
- Nederlands
- ‪Norsk (nynorsk)‬
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- ไทย
- Tiếng Việt
- 中文